smcproject/ml-wiki-sentences huggingface dataset:
കരിയംകോട് കാണിക്കാരുടെ ക്ഷേത്രം, ചിറ വരമ്പ് (വേലൻ മാരുടെ ക്ഷേത്രം) മംഗലക്കൽ മുത്താരമ്മൻ ക്ഷേത്രം (വെള്ളാള ),കാട്ടാക്കട മേലാം കോട് മുത്താരമ്മൻ ക്ഷേത്രം(ചെട്ടിയാർ ) ,കാട്ടാൽ ശ്രീ ഭദ്രകാളി ദേവി ക്ഷേത്രം (മുടിപ്പുര ,തൂക്ക നേർച്ച,പറനെറ്റ് എന്നിവ പ്രസിദ്ധം ),പേരും കുളത്തൂർ ശ്രീകൃഷ്ണ സ്വാമി ക്ഷേത്രം(ആറടിയിൽ അധികം ഉയരമുള്ള പ്രതിഷ്ട്ട ,പൂവച്ചൽ ശാസ്ത ക്ഷേത്രം,  പൊട്ടൻ കാവ് ശാസ്ത ക്ഷേത്രം ( കൈ കൂട്ടിയടിച്ചു തൊഴുണം).
ത്രിക്കാഞ്ഞിരപുരം ക്ഷേത്രം ,ആമച്ചൽ (ശിവ ലിംഗം പ്രതിഷ്ട്ട  വലിയ ശിവ ലിംഗം പ്രതിഷ്ട്ടയുള്ള അപൂർവ ക്ഷേത്രങ്ങളിൽ ഒന്ന് ) വെള്ളൂർ സ്രെകൃഷ്ണ സ്വാമി ക്ഷേത്രം (കൃഷികരെ സാഹയിക്കാൻ ഇവിടെ ഒരു ബാലാൻ ഉണ്ടായിരുനതായി ഐതിഹ്യം ) മൊളിയൂർ മഹാദേവ ക്ഷേത്രം പടിഞ്ഞാറ് ദര്ശനം ഉള്ള അപൂർവ ക്ഷേത്രങ്ങളിൽ ഒന്ന് )ആമച്ചൽ മുപ്പോട്ടു വല്ലഭ ക്ഷേത്രം ,തേക്കാൻ തിരുവിതാംകൂറിന്റെ ശബരിമല എന്നറിയപ്പെടുന്ന നാടുകാണി അയ്യപ്പൻ ക്ഷേത്രം ,നഞ്ചലൂർ ക്ഷേത്രം, വന ശാസ്ത ക്ഷേത്രം കീഴാറൂർ(ലളിതാംബിക അന്തർജ്ജനം കുടുംബവുമായി ബന്ധമുള്ള ക്ഷേത്രം ),കൊബാടിക്കൽ അഞ്ചു തമ്പുരാൻ ക്ഷേത്രം ,യോഗീശ്വര   ക്ഷേത്രം (തിരുവിതാം കൂർ രാജ കുടുംബവുമായി ബന്ധം) അഞ്ചു തെങ്ങിന്മൂട് .
സെന്റ് ത്രേസ്യാസ് ദൈവാലയം തൂങ്ങാംപാറ,
സെന്റ് ഗീവർഗീസ് ദൈവാലയം കൊറ്റം പള്ളി ഗ്രാമ പഞ്ചായത്ത് വാർഡുകൾ കട്ടയ്ക്കോട് പൊന്നറ കുളത്തുമ്മൽ കാട്ടാക്കട പ്ലാവൂർ മംഗലയ്ക്കൽ ചന്ദ്രമംഗലം ആമച്ചൽ കുരുതംകോട് ചെമ്പനാകോട് കാനക്കോട് അമ്പലത്തിൻകാല പാറച്ചൽ കൊമ്പാടിക്കൽ ചെട്ടിക്കോണം തൂങ്ങാംപാറ എട്ടിരുത്തി കിള്ളി കാവിൻപുറം കൊല്ലോട് പനയംകോട് അവലംബം ↑ കേരള സർക്കാർ തദ്ദേശസ്വയം ഭരണ വകുപ്പ് (കാട്ടാക്കട ഗ്രാമപഞ്ചായത്ത്)
കാട്ടാത്തിപ്പാറ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കോന്നി - കൊക്കാത്തോട് വഴിയിൽ ‍ അള്ളുങ്കൽ എന്ന സ്ഥലത്താണ് കാട്ടാത്തിപ്പാറ സ്ഥിതി ചെയ്യുന്നത്.
ജീർണാവസ്ഥയിലായ വൻ ‍ മരങ്ങളും , പക്ഷികളും , കാട്ടരുവിയുമെല്ലാം ഇവിടേക്കുള്ള യാത്രയ്ക്കിടയിലെ കാഴ്ചകളാണ്.
പ്രണയസാക്ഷാത്കാരത്തിനായി വനത്തിലെ ആചാരങ്ങൾ ധിക്കരിച്ച ആദിവാസി യുവതിയാണത്രേ ശാപംമൂലം കാട്ടാത്തിപ്പാറയായത്.
ഭൂപ്രക്യതി
സഹ്യപർവതനിരയുടെ ഭാഗമായ വനപ്രദേശങ്ങൾ‍ ‍.
മേടപ്പാറ , പാപ്പിനിപ്പാറ , കുടപ്പാറ തുടങ്ങിയ കരിംപാറകൾ ചുറ്റും നിൽക്കുന്നു.
കാട്ടാത്തിപ്പാറയുടെ മുകളിൽ ഒരേക്കർഭാഗം നിരപ്പായപ്രദേശമാണ്.
അപൂർവയിനത്തിൽപ്പെട്ട വൃക്ഷങ്ങളും പുൽമേടുകളും ഇവിടെ ഉണ്ട്.
കാട്ടാക്കട താലൂക്ക്
കേരളത്തിലെ തിരുവനന്തപുരം ജില്ലയിലെ ആറു താലൂക്കുകളിൽ ഒന്നാണ് കാട്ടാക്കട താലൂക്ക് .
കാട്ടാക്കടയാണു ഈ താലൂക്കിന്റെ ആസ്ഥാനം.
തിരുവനന്തപുരം , നെടുമങ്ങാട് , നെയ്യാറ്റിൻകര , ചിറയിൻകീഴ് , വർക്കല എന്നിവയാണ് ജില്ലയിലെ മറ്റു താലൂക്കുകൾ.
കേരളത്തിൽ  പുതുതായി രൂപീകരിച്ച താലൂക്കുകളിൽ ഒന്നാണു കാട്ടാക്കട താലൂക്ക് .
കാരൊളൈൻ ഹെർഷൽ
ഒരു ജർമ്മൻ ജ്യോതിശാസ്ത്രജ്ഞയാണ് കാരൊളൈൻ ഹെർഷൽ .
നിരവധി വാൽ നക്ഷത്രങ്ങളെ അവർ കണ്ടെത്തുകയുണ്ടായി.
ജ്യോഷ്ഠൻ കൂടിയായിരുന്ന പ്രസിദ്ധ ജ്യോതിശാസ്ത്രജ്ഞൻ വില്യം ഹെർഷലിന്റെ കൂടെയാണ് അവർ പ്രവർത്തിച്ചിരുന്നത്.
റോയൽ ആസ്ട്രോനമിക്കൽ സൊസൈറ്റിയുടെ സ്വർണമെഡൽ നേടിയ ആദ്യവനിതയാണ് കാരൊളൈൻ ഹെർഷൽ (1828).1835-ൽ അവരെയും മേരി സമർവില്ലിനും റോയൽ ആസ്ട്രോനമിക്കൽ സൊഅസൈറ്റി വിശിഷ്ടാംഗത്വം നൽകി ആദരിക്കുകയുണ്ടായി.1838-ൽ റോയൽ ഐറിഷ് അക്കാദമിയും വിശിഷ്ടാംഗത്വം നൽകി അവരെ ആദരിച്ചു.
ബഹുമതികൾ അവലംബങ്ങൾ പുറം കണ്ണികൾ Caroline Herschel എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Works written by or about കാരൊളൈൻ ഹെർഷൽ at Wikisource .
കാരൊളൈൻ ഹെർഷൽ public domain audiobooks from LibriVox Works by Caroline Herschel at Faded Page (Canada) Caroline Lucretia Herschel biography at fembio.org Caroline Herschel Biography, SEDS Caroline Herschel's Deepsky Objects, SEDS About the Herschel Museum of Astronomy Obituary of Miss Caroline Lucretia Herschel.
കാരോ-കാൻ പ്രതിരോധം ഇംഗ്ലീഷ് വിലാസം https://ml.wikipedia.org/wiki/Caro%E2%80%93Kann_Defence
ചെസ്സിലെ ഒരു പ്രാരംഭനീക്കമാണ് കാരോ-കാൻ പ്രതിരോധം .
വെള്ളയുടെ e4 നീക്കത്തിനെതിരെ c6 എന്ന നീക്കത്തോടെ തുടങ്ങുന്ന പ്രാരംഭനീക്കത്തിന്റെ മുറയാണ് കാരോ-കാൻ പ്രതിരോധം.
ഈ നീക്കം ഇങ്ങനെ സൂചിപ്പിക്കാം:
സിസിലിയൻ പ്രതിരോധം , ഫ്രഞ്ച് പ്രതിരോധം എന്നിവയെ പോലെ ഇതുമൊരു സെമി ഓപ്പൺ ഗെയിമാണ്.
ഏറ്റവും പ്രചാരമുള്ള ഉറച്ച പ്രതിരോധരീതികളിലൊന്നായ കാരോ-കാൻ പ്രതിരോധത്തിൽ കളിയുടെ അന്ത്യത്തിൽ കറുത്ത കരുക്കളുടെ വിന്യാസം മുൻ തൂക്കം നേടാൻ സഹായിക്കാറുണ്ട്.
കളിക്കാരായ ഹൊറേഷ്യോ കാരോയുടേയും , മാർക്കസ് കാനിന്റേയും പേരിൽ ആണ് ഈ പ്രതിരോധ നീക്കങ്ങൾ അറിയപ്പെടുന്നത്.
കാരോട് ഇംഗ്ലീഷ് വിലാസം https://ml.wikipedia.org/wiki/Karode
കേരളത്തിൽ തിരുവനന്തപുരം ജില്ലയിലെ ഒരു ഗ്രാമമാണ് കാരോട് .
2011 ലെ ഇന്ത്യയിലെ സെൻസസ് പ്രകാരം കാരോടിലെ ജനസംഖ്യ 31506 ആണ്.
ഇതിൽ 15634 പുരുഷന്മാരും 15872 സ്ത്രീകളുമുണ്ട്.
സ്ഥാനം ജനസംഖ്യ ഗതാഗതം പ്രധാന സ്ഥലങ്ങൾ പ്രധാന റോഡുകൾ ഭാഷകൾ
തമിഴ്നാട് സംസ്ഥാനത്തോട് ചേർന്നുകിടക്കുന്ന  പ്രദേശമായതുകൊണ്ട് മലയാളത്തോടൊപ്പം തമിഴും ഈ നാട്ടുക്കാർ സംസാരഭാഷയായി ഉപയോഗിക്കുന്നു.
തമിഴും മലയാളവും കലർന്ന പഴംതമിഴ് ഇവിടുത്തെ ചില സമുദായങ്ങൾക്കിടയിൽ ഇന്നും പ്രചാരത്തിലുണ്ട്.
വിദ്യാഭ്യാസം ഭരണം പ്രധാന വ്യക്തികൾ അവലംബം
കാരോൾ കരമേര ഇംഗ്ലീഷ് വിലാസം https://ml.wikipedia.org/wiki/Carole_Karemera
ഒരു റുവാണ്ടൻ നടിയും, നർത്തകിയും, സാക്സോഫോണിസ്റ്റും നാടകകൃത്തുമാണ് കാരോൾ ഉമുലിംഗ കരമേര (ജനനം: 1975).
ഒരു റുവാണ്ടൻ പ്രവാസിയുടെ മകളായ കരമേര 1975-ൽ ബ്രസ്സൽസിലാണ് ജനിച്ചത്.
കുട്ടിക്കാലത്ത്, കരേമര ഗണിതശാസ്ത്രത്തിൽ മികവ് പുലർത്തുകയും ഒരു ബേക്കറി തുറക്കാൻ സ്വപ്നം കാണുകയും ചെയ്തു.
കരമേര ബ്രസൽസിലെ നാഷണൽ കൺസർവേറ്ററി ഓഫ് തിയറ്റർ ആന്റ് ഡാൻസിൽ ചേർന്ന് പഠനം നടത്തി.
ഒരു പത്രപ്രവർത്തകനായ അവരുടെ പിതാവ് റുവാണ്ടൻ വംശഹത്യയുടെ ഫലമായി 1994-ൽ ബെൽജിയത്തിലേക്ക് മടങ്ങി.
1996 ലാണ് കരമേര ആദ്യമായി മോട്ടോർ സൈക്കിളിൽ റുവാണ്ടയിലെത്തിയത്.
ചലച്ചിത്ര ജീവിതം ആരംഭിക്കുന്നതിനുമുമ്പ് യൂറിപ്പിഡിസിന്റെ ദി ട്രോജൻ വുമൻ , കേ ആഡ്‌സ്ഹെഡിന്റെ ദ ഗോസ്റ്റ് വുമൺ, അനത്തേമ തുടങ്ങി നിരവധി നാടകങ്ങളിൽ അവർ അഭിനയിച്ചു.
2000 നും 2004 നും ഇടയിൽ റുവാണ്ട 94 ൽ കരമേര പ്രധാന കഥാപാത്രത്തെ അവതരിപ്പിച്ചു.
അവരുടെ അമ്മാവൻ ജീൻ-മാരി മുയാംഗോ ഷോയ്ക്ക് സംഗീതം രചിച്ചു.
2005-ൽ കരോൾ റുവാണ്ടൻ വംശഹത്യയെക്കുറിച്ച് ചിത്രീകരിച്ച റൗൾ പെക്ക് നിർമ്മിച്ച സംടൈംസ് ഇൻ ഏപ്രിൽ എന്ന ചിത്രത്തിൽ ജീൻ എന്ന കഥാപാത്രത്തെ അഭിനയിച്ചു.
അതേ വർഷം തന്നെ അവർ കിഗാലിയിൽ സ്ഥിരതാമസമാക്കാൻ തീരുമാനിച്ചു.
അവിടേക്ക് താമസം മാറിയപ്പോൾ, കരമേര ഒരു പൊതു ചരിത്രം സൃഷ്ടിക്കുന്നതിനായി ബാറുകളിലും റുവാണ്ടൻ നഗരങ്ങളിലെ തെരുവുകളിലും സംവേദനാത്മക നാടകങ്ങൾ അവതരിപ്പിക്കുന്നത് ഉൾപ്പെടെയുള്ള സാംസ്കാരിക പദ്ധതികളിൽ ഏർപ്പെട്ടു.
സിസിലിയ കങ്കോണ്ടയ്‌ക്കൊപ്പം, 1994-ന് മുമ്പുള്ള റുവാണ്ടയെക്കുറിച്ചുള്ള ഓർമ്മകൾ പങ്കാളികൾക്ക് പറയാൻ കഴിയുന്ന "സൗണ്ട് കത്തീഡ്രൽ" എന്ന ഓർമ്മകളുടെ റെക്കോർഡിംഗുകൾ അവർ നിർമ്മിച്ചു.
അതുവരെ തിയേറ്റർ ഇല്ലായിരുന്ന തലസ്ഥാനത്ത് സംസ്കാരത്തെ പിന്തുണയ്ക്കുന്നതിനായി 2006-ൽ കരേമരയും മറ്റ് ഏഴ് സ്ത്രീകളും കിഗാലിയിൽ ഇഷിയോ ആർട്സ് സെന്റർ സ്ഥാപിച്ചു.
2007-ൽ പുറത്തിറങ്ങിയ ജുജു ഫാക്ടറിയിൽ കരമേര ബിയാട്രീസ് എന്ന കഥാപാത്രത്തെ അഭിനയിച്ചു.
ഇറ്റലിയിലെ ഫെസ്റ്റിവൽ സിനിമ ആഫ്രിക്കാനോയിൽ മികച്ച നടിക്കുള്ള അവാർഡ് അവർക്ക് ലഭിച്ചു.
ബ്രസ്സൽസ്, കിഗാലി, സെവ്രാൻ എന്നിവിടങ്ങളിലെ സ്ത്രീകളുടെ അനുഭവങ്ങളെക്കുറിച്ച് "ചെസ് എൽ ഹബിറ്റന്റ്" ("Chez l’habitant") എന്ന നാടകം അവർ എഴുതി.
കരമേര ആർട്ടീരിയൽ നെറ്റ്‌വർക്കിന്റെ ഡെപ്യൂട്ടി സെക്രട്ടറി ജനറലായും റുവാണ്ടയിലെ ആർട്ടീരിയൽ നെറ്റ്‌വർക്ക് കൺട്രി പ്രതിനിധിയായും സേവനമനുഷ്ഠിച്ചിട്ടുണ്ട്.
ദി മഹാഭാരത നാടകത്തെ ആസ്പദമാക്കി നിർമ്മിച്ച 2016-ലെ പീറ്റർ ബ്രൂക്കിന്റെ നാടകം ബാറ്റിൽഫീൽഡിൽ അവർ അഭിനയിച്ചു.
2018-ൽ, റുവാണ്ടയിലെ തീയറ്ററിലെ തന്റെ പ്രവർത്തനങ്ങളെ മാനിച്ചുകൊണ്ട് ലെസ് ജേണീസ് തീട്രെൽസ് ഡി കാർത്തേജിൽ അവർക്ക് ഒരു അവാർഡ് ലഭിച്ചു.
ഫിലിമോഗ്രാഫി 2005: സംടൈംസ് ഇൻ ഏപ്രിൽ - ജീൻ 2006: സൗണ്ട്സ് ഓഫ് സാൻഡ് - മൗന 2007: ജുജു ഫാക്ടറി - ബിയാട്രീസ് 2008: ബ്ലാക്ക് - പമേല അവലംബം പുറംകണ്ണികൾ Carole Karemera at the Internet Movie Database
കാരൈക്കുടി മണി ഇംഗ്ലീഷ് വിലാസം https://ml.wikipedia.org/wiki/Karaikudi_Mani
കർണ്ണാടകസംഗീതരംഗത്തെ ഒരു മൃദംഗ വാദകനായിരുന്നു കാരൈക്കുടി മണി (യഥാർത്ഥനാമം ഗണപതി സുബ്രഹ്മണ്യം ; 11 സെപ്തംബർ 1945 – 4 മെയ് 2023) .
പോൾ സൈമൺ , പോൾ ഗ്രബോസ്വ്കി , ജോൺ കൈസാൻ നെപ്ട്യൂൺ തുടങ്ങി നിരവധി വിദേശ സംഗീതജ്ഞരുമായി ചേർന്ന് ഫ്യൂഷൻ സ്റ്റേജ് പരിപാടികൾ നടത്തുകയും ആൽബങ്ങൾ പുറത്തിറക്കുകയും ചെയ്തിട്ടുണ്ട്.
മൃദംഗവും പുല്ലാങ്കുഴൽ , മാൻഡലിൻ, ഇലക്ട്രിക് വയലിൻ, ഘടം, തബല എന്നിങ്ങനെ ആറുവാദ്യങ്ങളുമായി ഒരുമണിക്കൂറോളം നീളുന്ന, ഷൺമുഖ എന്നുപേരിട്ട കലാവിരുന്ന് അവതരിപ്പിക്കാറുണ്ട്.
പുരസ്കാരങ്ങൾ കേന്ദ്ര സംഗീത നാടക അക്കാദമി പുരസ്കാരം അവലംബം ↑ ↑ ↑ {{ cite web }} : External link in | publisher= ( help ) പുറം കണ്ണികൾ Karaikudi R. Mani's home Page A review of Karaikudi Mani's collaboration CD with a Finnish composer
കാരോട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Karode_Gramapanchayath
{{കേരളത്തിലെ ഗ്രാമപഞ്ചായത്തുകൾ സ്ഥലപ്പേര് =കാരോട് അപരനാമം = ചിത്രം = ചിത്രം വീതി = ചിത്രം തലക്കെട്ട് = ജില്ല = തിരുവനന്തപുരം മഹാനഗരം = തിരുവനന്തപുരം
പട്ടണം = നെയ്യാറ്റിൻകര ഗ്രാമം = കാരോട് നിയമസഭാമണ്ഡലം= നെയ്യാറ്റിൻകര ലോകസഭാമണ്ഡലം=തിരുവനന്തപുരം അക്ഷാംശം = 8.21 രേഖാംശം = 77.3 ജില്ല = തിരുവനന്തപുരം ഭരണസ്ഥാപനങ്ങൾ = പഞ്ചായത്ത്‌ 
ഭരണസ്ഥാനങ്ങൾ = പഞ്ചായത്ത്‌ ഭരണനേതൃത്വം = Ldf വിസ്തീർണ്ണം =  15.67 ജനസംഖ്യ = 27490 ജനസാന്ദ്രത =  1659 Pincode/Zipcode =695506 TelephoneCode = പ്രധാന ആകർഷണങ്ങൾ = കൃഷിസ്ഥലങ്ങൾ
കുറിപ്പുകൾ=
കേരളത്തിന്റെ തെക്കേ അറ്റത്തെ  കുളത്തൂർ, ചെങ്കൽ,പാറശാല, എന്നീ പഞ്ചായത്തുകൾക്ക് പുറമെ   തമിഴ്നാടുമായി അതിർത്തി പങ്കിടുന്ന ഒര് ഗ്രാമപഞ്ചായത്ത്‌ കൂടിയാണ് കാരോട് ഗ്രാമപഞ്ചായത്ത്‌.
പഴയതിരുവിതാകൂറിന്റ ഭാഗമായിരുന്ന എന്നാൽ ഇന്ന് തമിഴ്നാടിന്റെ ഭാഗമായ  കന്യാകുമാരി ജില്ലയിലെ കൊല്ലംകോട് ടൌൺ പഞ്ചായത്തുമായാണ് അതിർത്തി പങ്കിടുന്നത്.
ഭാഷക്കും ജാതിക്കും മതത്തിനും അധീതമായി മത സൗഹാർദ്ദവും അതിലുപരി മാനവ സൗഹാർദ്ദവും നിലനിൽക്കുന്ന നാനാജാതി മതസ്ഥർ തിങ്ങിപാർക്കുന്ന ഒര് പ്രദേശമാണ്.
പലമതസ്ഥരുടെ ആരാധനാലയങ്ങൾ ഇവിടെ ഇടതൂർന്ന് കണമെന്നത് പോലെ തന്നെ യാണ് അവരുടെ വീടുകളും.
ഹിന്ദുവും, ക്രിസ്ത്യാനിയും,മുസ്ലിമും,സഹോദരങ്ങളായി ജീവിക്കുന്ന ഒര് പ്രദേശമാണ് കാരോട്   വർഗ്ഗിയമായ ഒര് സംഘർഷവും ഇവിടെ ഇതുവരെ റിപോർട്ട് ചെയ്തിട്ടില്ല എന്നതാണ് പ്രതേകത
കാരോട് പഞ്ചായത്തിലെ നഗരപ്രധാനമായ സ്ഥലങ്ങൾ പഴയഉച്ചക്കട, പ്ലാമൂട്ടുക്കട, പൊൻവിള, ചെങ്കവിള, ഊരമ്പ്‌, പൊഴിയൂർ എന്നിവിടങ്ങളാണ്
തിരുവനന്തപുരം ജില്ലയിലെ നെയ്യാറ്റിൻകര താലൂക്കിലെ പാറശ്ശാല ബ്ളോക്കിലെ ഒരു ഗ്രാമപഞ്ചായത്താണ്‌ കാരോട് ഗ്രാമപഞ്ചായത്ത് .
വാർഡ് വിഭജനക്രമം
കാരോട് ഗ്രാമപഞ്ചായത്തിന്റെ ഭരണപരിധിയിൽ ഉൾപ്പെടുന്ന വാർഡുകൾ ഇവയാണ് (2015): ഗ്രാമപഞ്ചായത്ത്' ബ്ലോക്ക് പഞ്ചായത്ത് ജില്ലാ പഞ്ചായത്ത് കാരോട് പാറശ്ശാല തിരുവനന്തപുരം വാർഡ് വാർഡിന്റെ പേര് വാർഡ് വാർഡിന്റെ പേര് വാർഡ് വാർഡിന്റെ പേര് 1 വടക്കേപുതു വീട് 10 കുളത്തൂർ 13 പാറശ്ശാല 2 പ്ലമൂട്ടുകട 8 ചെങ്കവിള 13 പാറശ്ശാല 3 അയിര 8 ചെങ്കവിള 13 പാറശ്ശാല 4 വടൂർക്കോണം 8 ചെങ്കവിള 13 പാറശ്ശാല 5 പുതുപുരയ്ക്കൽ 8 ചെങ്കവിള 13 പാറശ്ശാല 6 ചെങ്കവിള 8 ചെങ്കവിള 13 പാറശ്ശാല 7 അമ്പിലിക്കോണം 8 ചെങ്കവിള 13 പാറശ്ശാല 8 കാന്തള്ളൂർ 10 കുളത്തൂർ 13 പാറശ്ശാല 9 മാറാടി 9 കാരോട് 14 മര്യാപുരം 10 കാരോട് 9 കാരോട് 14 മര്യാപുരം 11 കുഴിഞ്ഞാൻവിള 9 കാരോട് 14 മര്യാപുരം 12 അമ്പനാവിള 9 കാരോട് 14 മര്യാപുരം 13 കുന്നിയോട് 9 കാരോട് 14 മര്യാപുരം 14 കാക്കവിള 9 കാരോട് 14 മര്യാപുരം 15 പുതുശ്ശേരി 9 കാരോട് 14 മര്യാപുരം 16 പുതിയ ഉച്ചക്കട 10 കുളത്തൂർ 13 പാറശ്ശാല 17 പഴയ ഉച്ചക്കട 9 കാരോട് 14 മര്യാപുരം 18 വെൺകുളം 10 കുളത്തൂർ 13 പാറശ്ശാല 19 ചാരോട്ടുകോണം 10 കുളത്തൂർ 13 പാറശ്ശാല ചരിത്രം
കാരോട് ഗ്രാമപഞ്ചായത്ത് കേരളത്തിന്റെ ഏറ്റവും തെക്കേയറ്റത്താണ്‌ സ്ഥിതി ചെയ്യുന്നത്.
923 -ന്നാം വർഷതിൽ പാർത്ഥിവപുരം ശിലാ ലിഖിതത്തിൽ കിരാത്തൂർ , പൊഴിയൂർ , കുളത്തൂർ എന്നീ സ്ഥലങ്ങളെക്കുറിച്ച് പരാമർശിച്ചിട്ടുണ്ട്.
കാരോട് അടുത്തകാലം വരെ കുളത്തൂർ വില്ലേജിന്റെ ഭാഗമായിരുന്നു.
അന്ന് കുളത്തൂരും, കാരോടും ഒരു ഗ്രാമപ്രദേശമായിട്ടാണ് കണക്കാക്കപ്പെട്ടിരുന്നത് .
കാരെൻ സാന്റ്‍ലർ
സോഫ്റ്റ്‍വെയർ ഫ്രീഡം കൺസെർവൻസിയുടെ എക്സിക്യൂട്ടീവ് ഡയറക്ടറാണ് കാരെൻ സാന്റ്‍ലർ .
ഗ്നോം ഫൌണ്ടേഷന്റെ എക്സിക്യൂട്ടീവ് ഡയറക്ടറും സോഫ്റ്റ്‍വെയർ ഫ്രീഡം ലോ സെന്ററിന്റെ ജനറൽ കൌൺസിലുമായിരുന്നു.
ഒരു വക്കീലായും പ്രവർത്തിച്ചുവരുന്നു.
സ്വതന്ത്ര സോഫ്റ്റ്‍വെയറിലെ പ്രവർത്തനങ്ങൾ
മാർച്ച് 2014 മുതൽ സോഫ്റ്റ്‍വെയർ ഫ്രീഡം കൺസെർവൻസിയുടെ എക്സിക്യൂട്ടീവ് ഡയറക്ടറായി പ്രവർത്തിച്ചുവരുന്നു.
ജൂൺ 2011 മുതൽ മാർച്ച് 2014 വരെ ഗ്നോം ഫൌണ്ടേഷന്റെ എക്സിക്യൂട്ടീവ് ഡയറക്ടറായിരുന്നു.
കൂടുതൽ സ്ത്രീകളെ സ്വതന്ത്രസോഫ്റ്റ്‍വെയറിലേക്ക് എത്തിക്കുക എന്ന പദ്ധതിയായ ഔട്ട്റീച്ച് പ്രോഗ്രാം ഫോർ വുമെനിന് നേതൃത്വം നൽകി.
31 ഒക്ടോബർ 2005 നും 21 ജൂൺ 2011നും ഇടക്ക് സോഫ്റ്റ്‍വെയർ ഫ്രീഡം ലോ സെന്ററിന്റെ കൌണ്സിലും പിന്നീട്  6 ജനുവരി 2010 നുശേഷം ഓർഗനൈസേഷന്റെ ജനറൽ കൌൺസിലുമായി പ്രവർത്തിച്ചു.
Karen Sandler at FISL 16
ഫ്രീസോഫ്റ്റ്‍വെയർ ഫൌണ്ടേഷൻ , അപ്പാച്ചേ ഫൌണ്ടേഷൻ , എക്സ്.ഓർഗ് ഫൌണ്ടേഷൻ , സോഫ്റ്റ്‍വെയർ ഇൻ ദ പബ്ലിക് ഇന്ററസ്റ്റ് , സോഫ്റ്റ്‍വെയർ ഫ്രീഡം കൺസെർവൻസി തുടങ്ങി വിവിധ സംഘടനകൾക്ക് എസ്എഫ്എൽസിയുടെ ഉപദേശകയായി നിയമോപദേശം നൽകിയിട്ടുണ്ട്.
സ്വതന്ത്രസോഫ്റ്റ്‍വെയറിന്റെ പ്രയോജനങ്ങളെപ്പറ്റിയും പ്രശ്നങ്ങളെപ്പറ്റിയും  ഓസ്കോൺ, സ്കാലെ, ലിനക്സ്കോൺ തുടങ്ങി വിവിധ സമ്മേളനങ്ങളിൽ സംസാരിച്ചിട്ടുണ്ട്.
2010 ൽ ഇംപ്ലാന്റബിൾ മെഡിക്കൽ ഡിവൈസസിൽ സ്വതന്ത്ര സോഫ്റ്റ്‍വെയർ ഉപയോഗിക്കേണ്ടതിനെപ്പറ്റിയുള്ള ഒരു പ്രസ്ഥാനം നയിക്കുകയുണ്ടായി.
ഇത് സ്വന്തം ഉള്ളിൽ പിടിപ്പിച്ച ഒരു ഡിഫിബ്രിലേറ്ററിന്റെ (ഇത് ഹൃദയത്തിന്റെ പ്രവർത്തനം നിയന്ത്രിക്കുന്ന ഉപകരണമാണ്) പ്രശ്നങ്ങൾ പഠിച്ചതിന് ശേഷമാണ് ഈ പരിപാടിക്ക് രൂപം കൊടുത്തത്.
സോഫ്റ്റ്‍വെയർ ഫ്രീഡം കൺസെർവൻസിയിലെ പ്രവർത്തനത്തിനുപുറമേ ക്വസ്റ്റ്യൻ കോപ്പിറൈറ്റ് എന്ന സംഘടനയുടെയും ജനറൽ കൌൺസിലായി പ്രവർത്തിക്കുന്നു .
സോഫ്റ്റ്‍വെയർ ഫ്രീഡം ലോ ഷോ(2008-2010) , ഫ്രീ ആസ് ഇൻ ഫ്രീഡം (2010-) തുടങ്ങിയ പോഡ് കാസ്റ്റുകളും സംഘടിപ്പിച്ചിട്ടുണ്ട്.
മുൻകാല നിയമ പ്രവർത്തനങ്ങൾ An interview with Sandler at linux.conf.au 2014, when she worked at the GNOME Foundation.
എസ്എഫ്എൽസിയിലെ പ്രവർത്തനത്തിനു മുൻപ് ഗിബ്സൺ, ഡൺ ആന്റ് ക്രച്ചർ എൽഎൽപി എന്ന സ്ഥാപനത്തിൽ കോർപ്പറേറ്റ് വിഭാഗത്തിൽ അസോസിയേറ്റായി പ്രവർത്തിച്ചിരുന്നു.
കൂടാതെ ക്ലിഫോർഡ് ചാൻസ് എന്ന സ്ഥാപനത്തിലും പ്രവർത്തിച്ചിരുന്നു.
2000 ൽ കൊളംബിയ ലോ സ്ക്കൂളിൽനിന്നും ലോ ഡിഗ്രി സാന്റ്‍ലർക്ക് ലഭിച്ചു.
കൊളംബിയ സയൻസ് ആന്റ് ടെക്നോളജി ലോ റിവ്യൂവിന്റെ സഹസ്ഥാപകയും ജെയിംസ് കെന്റ് സ്കോളറും ആയിരുന്നു.
ദ കൂപ്പർ യൂണിയനിൽനിന്ന് എൻജിനീയറിംഗിലെ ബാച്ലർ ഡിഗ്രിയും കരസ്ഥമാക്കിയിട്ടുണ്ട്.
21 മെയ് 2011-ൽ കാരെൻ  ഗ്രാമി അവാർഡ് നോമിനേറ്ററും മ്യൂസിക് എൻജിനീയറുമായ മൈക് ടരന്റിനോയെ വിവാഹം കഴിച്ചു.
അവരുടെ ക്ഷണക്കത്ത് ഒരു പ്രവർത്തിക്കുന്ന പേപ്പർ റെക്കോഡ് പ്ലെയറും അതിന്റെ പ്ലേ റെക്കോഡുമായിരുന്നു.
ഇത് അനേകം ഇന്റർനെറ്റ് പ്രസിദ്ധീകരണങ്ങൾ വാർത്തയാക്കിയിരുന്നു .
ഇതിൽ റെക്കോഡ് ചെയ്തിരുന്ന പാട്ട് ഇതാ ക്ഷണക്കത്ത് എന്നത് സാന്റ്‍ലറും ടരന്റിനോയും ചേർന്ന് നിർമ്മിച്ചതാണ്.
അവലംബം External links Karen Sandler's blog
ജി. രാമചന്ദ്രൻ
സ്വാതന്ത്ര്യസമരസേനാനി, ഗാന്ധിയൻ, വിദ്യാഭ്യാസ വിചക്ഷണൻ, പത്രപ്രവർത്തകൻ, അധ്യാപകൻ എന്നിങ്ങനെ ശ്രദ്ധേയനായ വ്യക്തിത്വമാണ് ജി. രാമചന്ദ്രൻ (7 ഒക്ടോബർ  1904 – 17 ജനുവരി 1995).
ആറു വർഷം രാജ്യസഭാംഗമായിരുന്നു.
ഗാന്ധിജിയുടെ സന്ദേശങ്ങൾ ലോകമാകെ വ്യാപിപ്പി ക്കാൻ നിരവധി വിദേശരാജ്യങ്ങൾ അദ്ദേഹം സന്ദർശിച്ചു.
കേരളസംസ്ഥാന ഫ്രീഡം ഫൈറ്റേഴ്‌സ് അസോസിയേഷന്റെ പ്രസിഡന്റായിരുന്നു.
ഗോവിന്ദപ്പിള്ളയുടെയും മാധവിത്തങ്കച്ചിയുടെയും മകനായി 1907 ഒക്‌ടോബർ ഏഴിനാണ് ജി. രാമചന്ദ്രന്റെ ജനനം.
സ്കൂൾ വിദ്യാഭ്യാസ കാലഘട്ടത്തിൽ തന്നെ മഹാകവി രബീന്ദ്രനാഥ ടാഗോറിനെയും വിശ്വഭാരതിയെയും കുറിച്ചറിയുകയും അവിടെ പഠിക്കാൻ താത്പര്യപ്പെടുകയും ചെയ്തു.
കോട്ടയം സിഎംഎസ് എച്ച്എസ്എസ് , തിരുവനന്തപുരം മോഡൽ എച്ച്എസ്, പരവൂർ ഗവ.
എച്ച്എസ് എന്നിവിടങ്ങളിലെ വിദ്യാഭ്യാസത്തിനു ശേഷം വിശ്വഭാരതിയിൽ ഉപരിപഠനം നടത്തി.
ടാഗോറിന്റെ വിശ്വഭാരതിയിൽനിന്ന് നേരെ ഗാന്ധിജിയുടെ സബർമതിയിലേക്ക് (1925) വന്നു.
ടാഗോറും മഹാത്മാഗാന്ധിയും അദ്ദേഹത്തിന്റെ ജീവിതത്തെ വളരെയധികം സ്വാധീനിച്ചു.
ഉപ്പുസത്യാഗ്രഹത്തിൽ പങ്കു ചേർന്നു പ്രവർത്തിച്ചു.
സ്‌റ്റേറ്റ് കോൺഗ്രസ്സിന്റെ പ്രവർത്തനത്തിന്റെ പ്രധാന ഘട്ടങ്ങളിലെല്ലാം അദ്ദേഹം പങ്കെടുത്തിരുന്നു.
രാമചന്ദ്രൻ ഹരിജൻ സേവക് സംഘിന്റെ സെക്രട്ടറിയായിരിക്കുമ്പോഴാണ് ടി.വി. സുന്ദരമയ്യങ്കാരുടെ പുത്രി സൗന്ദ്രവുമായുള്ള വിവാഹം നടന്നത്.
ടി.എസ്. സൗന്ദ്രം കേന്ദ്രമന്ത്രിസഭയിൽ ഡെപ്യൂട്ടി മന്ത്രിയായിരുന്നു നെഹ്‌റുവിന്റെ കാലത്ത്.
മദ്രാസ് സ്റ്റേറ്റിലെ രാജാജി ഗവൺമെന്റ് രൂപം നൽകിയ ബേസിക് എഡ്യൂക്കേഷൻ അസസ്‌മെന്റ് കമ്മിറ്റിയുടെ ചെയർമാനായും 1948-ൽ കുറച്ചുകാലം തിരുവിതാംകൂറിൽ പട്ടം താണുപിള്ള മന്ത്രിസഭയിലെ ആരോഗ്യ വിദ്യാഭ്യാസ വകുപ്പു മന്ത്രയായിരുന്നു.
മദ്രാസിലെ അഡയാറിൽ ഇന്ത്യൻ എക്‌സ് പ്രസ് പത്രത്തിന്റെ യും ഗാന്ധിമാർഗ് എന്ന ഇംഗ്ലീഷ് പ്രസിദ്ധീകരണത്തിന്റെയും എഡിറ്ററായും അദ്ദേഹം പ്രവർത്തിച്ചു.
ജി.ആറിന്റെ കഠിനപ്രയത്നത്താലാണ് തിരുവനന്തപുരം മെഡിക്കൽ കോളജ് യാഥാർഥ്യമായത്.
ഗാന്ധി പീസ് ഫൗണ്ടേഷൻ ആരംഭിച്ചു.
ഗാന്ധി സ്മാരക നിധി സെക്രട്ടറി , അഖില ഭാരത ഗ്രാമീണ വ്യവസായത്തിന്റെ ജനറൽ സെക്രട്ടറി, അഖില ഭാരത ഖാദി വ്യവസായത്തിന്റെയും ഗ്രാമീണ  വ്യവസായ കമ്മിഷന്റെയും ചെയർമാൻ എന്നീ പദവികളിൽ സേവനം അനുഷ്ടിച്ചു.
രാമചന്ദ്രനും ടി.എസ്. സൗന്ദ്രവും കൂടിയാണ് അംബാത്തുറയിൽ (മധുരയ്ക്കടുത്ത്) ഗാന്ധിഗ്രാം സർവ്വകലാശാല സ്ഥാപിച്ചത്.
ദീർഘകാലം ഗാന്ധിഗ്രാമിന്റെ പ്രസിഡന്റായിരുന്ന അദ്ദേഹം സർവ്വകലാശാല ആരംഭിച്ചപ്പോൾ വൈസ് ചാൻസലറുമായിത്തീർന്നു.
ജീവിതസായാഹ്നത്തിൽ നെയ്യാറ്റിൻകരയിലെ മാതൃഗൃഹമായ മാധവിമന്ദിരത്തിലേയ്ക്ക് ജി ആർ തിരിച്ചെത്തി.
ഗാന്ധിജി 1937-ൽ തിരുവനന്തപുരം സന്ദർശിച്ചപ്പോൾ ഒരു ദിവസം രാമചന്ദ്രന്റെകൂടെ മാധവിമന്ദിരത്തിൽ താമസിച്ചിട്ടുണ്ട്.
അത് 1937 ജനുവരി 14-നായിരുന്നു.
അന്നു മുതൽ  അത് ലൈബ്രറിയാക്കി മാറ്റി.
സ്ത്രീകളുടെയും കുട്ടികളുടെയും ഉന്നമനത്തിനായി നെയ്യാറ്റിൻകരയിലെ മാധവിമന്ദിരം ലോക്‌സേവാ ട്രസ്റ്റ് സ്ഥാപിച്ചു.
1990 ൽ   ഡോ. ജി.ആർ പബ്ലിക് സ്കൂൾ സ്ഥാപിച്ചു.
ശിഷ്യ സിസ്റ്റർ മൈഥിലിയാണ് സ്കൂൾ മാനേജിംഗ് ട്രസ്റ്റി.
കൃതികൾ അഡ്വഞ്ചറിംഗ് വിത്ത് ലൈഫ് പുരസ്കാരങ്ങൾ വിശ്വഭാരതി സർവകലാശാലയുടെ  ഉത്തമഗുരുനാഥനുള്ള ദേശികോത്തമ പുരസ്കാരം അവലംബം ↑ {{ cite web }} :  CS1 maint: bot: original URL status unknown ( link ) ↑ പുറം കണ്ണികൾ Outlook Article on GR Gandhigram School in the Name of GR's mother Archived 2020-11-05 at the Wayback Machine .
ജി. രോഹിണി
ജി. രോഹിണി (ജനനം: 1955 ഏപ്രിൽ 14) ആന്ധ്രപ്രദേശ് ഹൈക്കോടതിയിലെ ജഡ്ജിയാണ്.
2014 ഏപ്രിൽ 21-ാം തിയതി ഡെൽഹി ഹൈക്കോടതിയിൽ ചീഫ് ജസ്റ്റിസ് ജഡ്ജിയായി അധികാരമേറ്റതോടെ, 1966 ഒക്ടോബറിൽ ഡെൽഹി ഹൈക്കോടതി സ്ഥാപിതമായതിനു ശേഷം അവിടെ ചീഫ് ജസ്റ്റിസ് ആകുന്ന ആദ്യ വനിത എന്ന ബഹുമതിക്ക് അർഹയായി.
1980-ൽ അഡ്വക്കറ്റ് ആയി എൻ-റോൾ ചെയ്തു.
പിന്നീട് ആന്ധ്രപ്രദേശ്‌ സ്റ്റേറ്റ് ബാർ കൗൺസിൽ ചെയർപെർസൺ ആയി.
1995-ൽ ഹൈക്കോടതിയിൽ ഗവർമെന്റ് പ്ലീഡറായി നിയമിക്കപ്പെട്ടു.
ജി. വി. എച്ച്. എസ്. എസ്. കാഞ്ഞങ്ങാട് ഇംഗ്ലീഷ് വിലാസം https://ml.wikipedia.org/wiki/G.
_KANHANGAD GVHSS Kanhangad
കാസർകോഡ് ജില്ലയിലെ കാഞ്ഞങ്ങാട് വിദ്യാഭ്യാസ ജില്ലയിൽ കാഞ്ഞങ്ങാട് സൗത്തിൽ സ്ഥിതി ചെയ്യുന്ന ഒരു സർക്കാർ വിദ്യാലയമാണ് ജി. വി. എച്ച്. എസ്. എസ്. കാഞ്ഞങ്ങാട് .
1903 ൽ കാഞ്ഞങ്ങാട് ഗവ.
ബേസിക് ഹിന്ദൂ എലിമെൻററി സ്കൂൾ എന്ന പേരിൽ ആരംഭിച്ചു.
ഈ വിദ്യാലയം, ആരംഭകാലത്ത് സൗത്ത് കാനറയുടെ ഭാഗമായിരുന്നു.
ആദ്യം കന്നട മീഡിയത്തിൽ മുന്നാം ക്ളാസുവരെയും പിന്നീട് അഞ്ചാം ക്ലാസ്സുവരെയും പ്രവർത്തനം തുടങ്ങി.
1984 ൽ ഈ സ്ഥാപനം ഹൈസ്കൂളായി ഉയർത്തപെട്ടു.
ഭൗതികസൗകര്യങ്ങൾ സ്കൂളിനു മുന്നിലെ ഗാന്ധിപ്രതിമ
മൂന്നര ഏക്കർ ഭുമിയിലാണ് ഈ വിദ്യാലയം സ്ഥിതിചെയ്യൂന്നത്.
35 ൽപ്പരം ക്ളാസ് മുറികളും ലൈബ്രറി, കമ്പ്യൂട്ടർ ലാബ്, മൾട്ടിമിഡിയ റും സൗകര്യങ്ങളുമുണ്ട്.
ജി. വിജയരാഘവൻ
ഇന്ത്യയിൽ നിന്നുള്ള ഒരു കാർഡിയോളജിസ്റ്റാണ് ജി. വിജയരാഘവൻ .
ഇന്ത്യയിൽ ആദ്യത്തെ 2 ഡി എക്കോകാർഡിയോഗ്രാഫി ലബോറട്ടറി സ്ഥാപിച്ചതിന്റെ ബഹുമതി അദ്ദേഹത്തിനാണ്.
തിരുവനന്തപുരത്തെ കേരള ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ വൈസ് ചെയർമാനും സ്ഥാപക ഡയറക്ടറുമായ അദ്ദേഹം കേരളത്തിലെ സൊസൈറ്റി ഫോർ കണ്ടിന്യൂയിങ്ങ് മെഡിക്കൽ വിദ്യാഭ്യാസ ഗവേഷണ സമിതിയുടെ പ്രസിഡന്റുമാണ്.
മെഡിക്കൽ ശാസ്ത്രരംഗത്തെ സേവനങ്ങൾക്ക് 2009 ൽ പദ്മശ്രീ അവാർഡ് നൽകി ഇന്ത്യൻ സർക്കാർ അദ്ദേഹത്തെ ആദരിച്ചു.
സംസ്കൃത പണ്ഡിതനായ സാഹിത്യ ശിരോമണി എം കെ ഗോവിന്ദന്റെ മകനായി 1942 സെപ്റ്റംബർ 18 ന് കേരളത്തിലെ കൊല്ലമ്പിലെ പെരുമ്പുഴയിലാണ് വിജയരാഘവൻ ജനിച്ചത്.
തിരുവനന്തപുരം മോഡൽ സ്കൂളിൽ ആദ്യകാല സ്കൂൾ വിദ്യാഭ്യാസം പൂർത്തിയാക്കിയ അദ്ദേഹം 1964 ൽ തിരുവനന്തപുരം മെഡിക്കൽ കോളേജിൽ നിന്ന് മെഡിസിൻ ബിരുദം നേടി.
1969 ൽ ജനറൽ മെഡിസിനിൽ എംഡി പാസായി.
വെല്ലൂരിലെ ക്രിസ്ത്യൻ മെഡിക്കൽ കോളേജിൽ പഠനം തുടർന്ന അദ്ദേഹം 1973 ൽ കാർഡിയോളജിയിൽ ഡോക്ടറേറ്റ് നേടി.
അസോസിയേറ്റ് പ്രൊഫസറായി ഔദ്യോഗിക ജീവിതം ആരംഭിച്ചു.
1976 ൽ തിരുവനന്തപുരം മെഡിക്കൽ കോളേജിലേക്ക് മടങ്ങിയ അദ്ദേഹം, പോസ്റ്റ് ഗ്രാജുവേറ്റ് മെഡിക്കൽ സ്കൂളും ലണ്ടനിലെ ബ്രോംപ്ടൺ ഹോസ്പിറ്റലും സഹകരിച്ച് കേരളത്തിൽ സാധാരണ കണ്ടുവരുന്ന പലതരം ഹൃദ്രോഗങ്ങളായ എൻഡോമിയോകാർഡിയൽ ഫൈബ്രോസിസിനെക്കുറിച്ചുള്ള ഗവേഷണം തുടർന്നു.
വിജയരാഘവൻ പല ഭാഷകളിലും പ്രാവീണ്യമുള്ളയാളാണ് കുടുംബത്തോടൊപ്പം തിരുവനന്തപുരത്ത് താമസിക്കുന്നു.
കരിയർ സ്വകാര്യ വെബ് സൈറ്റിലെ കൂടുതൽ വിശദാംശങ്ങൾ Archived 2021-04-11 at the Wayback Machine .
എന്റോമൈകാർഡിയൽ ഫൈബ്രോസിസിനെക്കുറിച്ചുള്ള വിജയരാഘവന്റെ ഗവേഷണ കണ്ടെത്തലുകൾ പാത്ത് ബ്രേക്കിംഗ് ആയി പരക്കെ കണക്കാക്കപ്പെടുന്നു.
ഒതളവിഷം (ദക്ഷിണേന്ത്യയിലെ പാവപ്പെട്ടവർ ഉപയോഗിക്കുന്ന ആത്മഹത്യ ചെയ്യുന്ന സസ്യ വിഷം) സംബന്ധിച്ച അദ്ദേഹത്തിന്റെ ഗവേഷണം നൂതന ചികിത്സാ രീതികൾ അവതരിപ്പിക്കാൻ സഹായിച്ചു, അത് ഇപ്പോഴും ഉപയോഗത്തിലുണ്ടെന്ന് റിപ്പോർട്ട്.
1983-ൽ ലോസ് ഏഞ്ചൽസിലെ കാലിഫോർണിയ സർവകലാശാലയിൽ ജോലി ചെയ്യാൻ അദ്ദേഹത്തെ ക്ഷണിക്കുകയും ഡോപ്ലർ എക്കോകാർഡിയോഗ്രാഫിയിലെ പ്രഥമ ഗവേഷണ പ്രവർത്തകരിൽ ഒരാളായി മാറുകയും യുഎസ്എയിൽ നിന്ന് (1985) ഈ വിഷയത്തെക്കുറിച്ചുള്ള ആദ്യ പുസ്തകം രചിക്കുകയും ചെയ്തു.
ഇന്ത്യയിലും വിദേശത്തും കാർഡിയോളജിയിൽ അറിയപ്പെടുന്ന അധ്യാപകനാണ് വിജയരാഘവൻ.
1980 കളിൽ ഇന്ത്യയിലുടനീളം തുടർ മെഡിക്കൽ വിദ്യാഭ്യാസ പരിപാടി നടത്താനുള്ള അദ്ദേഹത്തിന്റെ പരിശ്രമത്തിന്റെ ഫലമായി ഈ രാജ്യത്തെ ഏറ്റവും ജനപ്രിയ കാർഡിയോളജി അന്വേഷണമായി 2-ഡി എക്കോകാർഡിയോഗ്രാഫി സ്ഥാപിക്കപ്പെട്ടു.
പ്രൊഫസർ, കാർഡിയോളജി വിഭാഗം മേധാവി എന്നീ നിലകളിൽ വിജയരാഘവൻ ഈ രാജ്യത്തെ ഏറ്റവും ആധുനിക കാർഡിയോളജി വിഭാഗങ്ങളിലൊന്ന് തിരുവനന്തപുരം മെഡിക്കൽ കോളേജിൽ സ്ഥാപിച്ചു.
ലോകാരോഗ്യ സംഘടനയുടെയും ഇന്ത്യാ ഗവൺമെന്റിന്റെയും സഹായത്തോടെ അദ്ദേഹം കേരളത്തിലെ പാവപ്പെട്ട ജനങ്ങളിൽ ഹൃദയാഘാതവും അപകടസാധ്യത ഘടകങ്ങളും വളരെ വ്യാപകമാണെന്ന് തെളിയിച്ചു.
ഇന്ത്യൻ ജേണൽ ഓഫ് ക്ലിനിക്കൽ കാർഡിയോളജി (ഐ‌ജെ‌സി‌സി) യുടെ ഇപ്പോഴത്തെ എഡിറ്റർ ഇൻ ചീഫ് ആണ്
അമേരിക്കൻ കോളേജ് ഓഫ് കാർഡിയോളജി, പ്രീമിയർ ഗോൾഡൻ ഹാർട്ട് ഫെലോഷിപ്പ് അമേരിക്കൻ ഹാർട്ട് അസോസിയേഷൻ, ഇന്ത്യൻ കോളേജ് ഓഫ് കാർഡിയോളജി, ഇന്ത്യൻ അക്കാദമി , എഡിൻബർഗിലെ റോയൽ കോളേജ് ഓഫ് ഫിസിഷ്യൻസ്, ലണ്ടൻ (എഫ്ആർസിപി ലണ്ടൻ), എക്കോകാർഡിയോഗ്രാഫി, ഇന്റർനാഷണൽ മെഡിക്കൽ സയൻസസ് അക്കാദമി, കാർഡിയോളജിക്കൽ സൊസൈറ്റി ഓഫ് ഇന്ത്യ എന്നിവയിൽ നിന്ന് ഓണററി ഫെലോഷിപ്പ് ലഭിച്ചു.
തിരുവനന്തപുരത്ത് നടന്ന ഐ‌എ‌സി‌സി‌സി‌എൻ 2010 ലെ വാർഷിക ശാസ്ത്ര സെഷനിൽ ഇന്ത്യൻ അസോസിയേഷൻ ഓഫ് ക്ലിനിക്കൽ കാർഡിയോളജിസ്റ്റുകളുടെ മുഖ്യ രക്ഷാധികാരിയായി അദ്ദേഹം തിരഞ്ഞെടുക്കപ്പെട്ടു.
അമേരിക്കൻ ഹാർട്ട് അസോസിയേഷൻ ജേണലുകൾ, സർക്കുലേഷൻ ഹൈപ്പർ‌ടെൻഷന്റെ ഇന്ത്യൻ പതിപ്പിന്റെ എഡിറ്റോറിയൽ ബോർഡിലെ അംഗമായ അദ്ദേഹം കാർഡിയോളജിക്കൽ സൊസൈറ്റി ഓഫ് ഇന്ത്യയുടെ എക്കോകാർഡിയോളജി കൗൺസിൽ ചെയർമാനാണ്.
1984 മുതൽ കേരള യൂണിവേഴ്സിറ്റിയിലെ കാർഡിയോളജിയിൽ പിഎച്ച്ഡിക്ക് യൂണിവേഴ്സിറ്റി ഗൈഡ് കൂടിയാണ് അദ്ദേഹം.
അവാർഡുകൾ പദ്മശ്രീ ഇന്ത്യൻ അക്കാദമി ഓഫ് എക്കോകാർഡിയോഗ്രാഫിയുടെ ലൈഫ് ടൈം അച്ചീവ്മെൻറ് അവാർഡ് ഇന്ത്യൻ കോളേജ് ഓഫ് കാർഡിയോളജി നൽകുന്ന ലൈഫ് ടൈം അച്ചീവ്മെൻറ് അവാർഡ് കാർഡിയോളജിക്കൽ സൊസൈറ്റി ഓഫ് ഇന്ത്യയുടെ ലൈഫ് ടൈം അച്ചീവ്മെൻറ് അവാർഡ്
ഇന്ത്യൻ അക്കാദമി ഓഫ് എക്കോകാർഡിയോഗ്രാഫി, ഇന്ത്യൻ കോളേജ് ഓഫ് കാർഡിയോളജി, കാർഡിയോളജിക്കൽ സൊസൈറ്റി ഓഫ് ഇന്ത്യ എന്നിവരാണ് ആജീവനാന്ത നേട്ടങ്ങൾക്കുള്ള പുരസ്കാരങ്ങൾ അദ്ദേഹത്തിന് നൽകിയത്.
കൃതികൾ ഇംഗ്ലീഷ് പ്രസിദ്ധീകരണങ്ങൾ ശീർഷകം പ്രസാധകൻ വർഷം ഡോപ്ലർ എക്കോകാർഡിയോഗ്രാഫി; ഒരു പ്രായോഗിക മാനുവൽ ജോൺ വൈലി സൺസ് 1985 ഡോപ്ലർ എക്കോകാർഡിയോഗ്രാഫി; ഒരു പ്രായോഗിക മാനുവൽ (ചൈനീസ്) സുവാൻ ജെ.പി. 1987 ഹൃദയ രോഗങ്ങൾ തടയൽ മെഡിക്കൽ കോളേജ്, തിരുവനന്തപുരം 1996 തീവ്രമായ കൊറോണറി കെയർ, തിരുവനന്തപുരം പ്രോട്ടോക്കോൾ മെഡിക്കൽ കോളേജ്, തിരുവനന്തപുരം 1997 മലയാള പ്രസിദ്ധീകരണങ്ങൾ ശീർഷകം പ്രസാധകൻ വർഷം ഹൃദയം ഹൃദ്യോഗം (ഹൃദയ, ഹൃദയ രോഗങ്ങൾ) ലാംഗ്വേജ് ഇൻസ്റ്റിറ്റ്യൂട്ട് ഓഫ് കേരളം 1987 Hridrogam Keraleeyaril (കേരളീയരുടെ ഹൃദ്രോഗങ്ങൾ) സങ്കീർത്തനം പബ്ലിക്കേഷൻസ്, കേരളം 2003
ഡോ. വിജയരാഘവൻ ഇന്ത്യയിലും വിദേശത്തും നിരവധി പ്രബന്ധങ്ങളും ലേഖനങ്ങളും ജേണലുകളും പ്രസിദ്ധീകരിച്ചിട്ടുണ്ട്.
കൂടാതെ നിരവധി അവലോകന ലേഖനങ്ങളും സംഗ്രഹങ്ങളും അദ്ദേഹത്തിനുണ്ട്.
ലോകമെമ്പാടുമുള്ള നിരവധി സമ്മേളനങ്ങളിലും അദ്ദേഹം പങ്കെടുത്തിട്ടുണ്ട്.
അവലംബം അധികവായനയ്ക്ക് Paper in U.S. National Library of Medicine in European Heart Journal on Govt of India web site പുറത്തേക്കുള്ള കണ്ണികൾ Web Site Archived 2021-05-12 at the Wayback Machine .
KIMS Web Site Archived 2014-12-27 at the Wayback Machine .
Profile on Doctors' Cabin Archived 2014-05-03 at the Wayback Machine .
in The Hindu daily
ജി. വെങ്കടസുബ്ബയ്യ ഇംഗ്ലീഷ് വിലാസം https://ml.wikipedia.org/wiki/G.
_Venkatasubbiah
കന്നഡ എഴുത്തുകാരനും വ്യാകരണ പണ്ഡിതനും ലെക്സിക്കോഗ്രാഫറും സാഹിത്യ വിമർശകനുമാണ് ജി. വെങ്കടസുബ്ബയ്യ (23 ആഗസ്റ്റ് 1913 - 19 ഏപ്രിൽ 2021).
പത്മശ്രീ പുരസ്കാരവും  കേന്ദ്ര സാഹിത്യ അക്കാദമിയുടെ ഭാഷാ സമ്മാൻ അവാർഡും ലഭിച്ചിട്ടുണ്ട്.
കന്നട സാഹിത്യത്തിൻെറ സഞ്ചരിക്കുന്ന എൻസൈക്ലോപീഡിയ എന്നാണ് അറിയപ്പെട്ടിരുന്നത്.
1913 ആഗസ്​റ്റ് 23നു മാണ്ഡ്യയിലെ ശ്രീരംഗപട്ടണത്തെ ഗഞ്ചാം ഗ്രാമത്തിലാണ് ജനനം.
മൈസൂരുവിലെ മഹാരാജ കോളജിൽനിന്നാണ് ബിരുദം പൂർത്തിയാക്കിയത്.
ബിരുദാനന്തര ബിരുദത്തിനു ശേഷം മാണ്ഡ്യയിലെ മുനിസിപ്പൽ സ്‌കൂളിൽ അധ്യാപകനായി ജോലിയിൽ ചേർന്നു.
തുടർന്ന് സംസ്ഥാനത്തെ വിവിധ കോളജുകളിലും സ്‌കൂളുകളിലും അധ്യാപകനായി ജോലി ചെയ്തു.
ജോലിയിൽനിന്ന് വിരമിച്ച ശേഷം ബംഗളൂരുവിലായിരുന്നു സ്ഥിരതാമസം.
17 വർഷമായി ഇന്ത്യൻ ലെക്സിക്കോഗ്രാഫിക്കൽ അസോസിയേഷന്റെ വൈസ് പ്രസിഡന്റായി പ്രവർത്തിച്ചു.
ഇദ്ദേഹത്തി​ൻെറ നേതൃത്വത്തിലാണ് 60 വർഷത്തെ നീണ്ട പരിശ്രമത്തിനൊടുവിൽ കന്നട ഭാഷയിലെ സമഗ്രമായ നിഘണ്ടു തയാറാക്കിയത്.
12 വാല്യങ്ങളുള്ള നിഘണ്ടുവിൻെറ ആദ്യപതിപ്പ് 1973ലാണ് പുറത്തിറങ്ങിയത്.
കന്നടയിലെ ഏറ്റവും മികച്ചതും സമഗ്രവുമായ നിഘണ്ടുവായാണ് ഇത് അറിയപ്പെടുന്നത്.
നിഘണ്ടു തയാറാക്കിയതിനൊപ്പം നിരവധി കന്നട സാഹിത്യനിരൂപണങ്ങളും വെങ്കടസുബ്ബയ്യ എഴുതി.
60ഓളം കൃതികൾ അദ്ദേഹത്തിൻെറ നേതൃത്വത്തിൽ എഡിറ്റ് ചെയ്ത് പ്രസിദ്ധീകരിച്ചിട്ടുണ്ട്.
കഥകളും കവിതകളും നോവലുകളുമെല്ലാം ഒരുപോലെ നിരൂപണം ചെയ്യാനുള്ള അദ്ദേഹത്തിൻെറ കഴിവ് ഏറെ പ്രശസ്തമായിരുന്നു.
വിവിധ ഭാഷകളിൽനിന്ന് ഒട്ടേറെ കൃതികൾ കന്നടയിലേക്ക് മൊഴിമാറ്റം ചെയ്തിട്ടുണ്ട്.
2011ൽ ബംഗളൂരുവിൽ നടന്ന അഖില ഭാരത കന്നട സാഹിത്യസമ്മേളനത്തിന് ജി. വെങ്കടസുബ്ബയ്യയാണ് അധ്യക്ഷതവഹിച്ചത്.
പത്തിലധികം നിഘണ്ടുക്കൾ തയ്യാറാക്കിയിട്ടുണ്ട്.
ക്ലിഷ്ടപദ കോശ എന്ന കന്നഡ നിഘണ്ടുവിൽ സങ്കീർണമായ നിരവധി കന്നഡ പദങ്ങളുടെ അർത്ഥം വിശദീകരച്ചിരിക്കുന്നു.
നിഘണ്ടു ശാസ്ത്രവുമായി ബന്ധപ്പെട്ട നാല് കന്നഡ ഗ്രന്ഥങ്ങൾ എഡിറ്റ് ചെയ്യുകയും എട്ട് വിവർത്തന ഗ്രന്ഥങ്ങൾ പ്രസിദ്ധീകരിക്കുകയും ചെയ്തിട്ടുണ്ട്.
കന്നഡ-കന്നഡ  നിഘണ്ടു
ആദ്യത്തെ ആധുനിക കന്നഡ-കന്നഡ  നിഘണ്ടു രചിച്ചത് ജി. വെങ്കടസുബ്ബയ്യ ആണ്.
9,000 താളുകളുള്ള ഈ കന്നഡ-കന്നഡ നിഘണ്ടു എട്ട് ലക്കങ്ങളിലായി പ്രസിദ്ധീകരിച്ചത് കന്നഡ സാഹിത്യ പരിഷത്ത് ആണ്.
ജി. വെങ്കടസുബ്ബയ്യ ഒരു കന്നഡ-ഇംഗ്ലീഷ് നിഘണ്ടുവും ക്ലിഷ്ടപദകോശ എന്ന കന്നഡയിലെ ക്ലിഷ്ട പദങ്ങൾ അടങ്ങിയ നിഘണ്ടുവും രചിച്ചിട്ടുണ്ട്.